स्कारफ़ॉल - द रॉयल कॉम्बैट
स्कारफ़ॉल - द रॉयल कॉम्बैट , सूरत स्थित गेमिङ्ग और आईटी सेवा प्रदाता कम्पनी XSQUADS टेक प्राइवेट लिमिटेड द्वारा विकसित एक भारतीय ऑनलाइन मल्टीप्लेयर बैटल रॉयल गेम है। यह गेम सर्वप्रथम एण्ड्रॉइड के लिये 25 अक्टूबर 2019 को प्ले स्टोर पर और शीघ्र ही बाद में ऐप्पल के आईओएस पर जारी किया गया था। चुने गये मोड के आधार पर, खिलाड़ी परित्यक्त और वास्तविक जीवन स्थान के मानचित्र पर उतरते हैं, जहाँ उन्हें शस्त्रों और विभिन्न आपूर्ति की खोज व एकत्रित करने की आवश्यकता होती है। उन्हें अपने सभी शत्रुओं को समाप्त करके विजेता बनने के लिये जीवित रहना पड़ता है। दिसम्बर 2020 तक 20 लाख मासिक सक्रिय उपयोगकर्ताओं के साथ स्कारफ़ॉल को 50 लाख से अधिक बार डाउनलोड किया गया है।